FK Partizan - Wikipedia

# FK Partizan

### From Wikipedia

FK Partizan
Puno ime | Fudbalski klub Partizan
Nadimak | "Grobari", "Parni valjak"
Osnovan | 4. oktobra 1945.
Stadion | Stadion "Partizana", Beograd
Kapacitet | 32.710
Predsednik | Dr Nenad Popović
Generalni sekretar | Žarko Zečević
Sportski direktor | Nenad Bjeković
Menadžer | Miroslav Đukić
Liga | Meridijan Superliga
2005/2006 | 2. mesto

Fudbalski klub Partizan je osnovan 4. oktobra 1945. godine kao deo Jugoslovenskog sportskog društva Partizan. Danas je ovo Sportsko društvo asocijacija 25 klubova u isto toliko sportova, čiji je član i dalje i Fudbalski klub, ali ima potpunu samostalnost u organizovanju, rukovođenju, finansijama, materijalnim dobrima i objektima. Uz Fudbalski klub radi i nekoliko preduzeća kao deo poslovnog sistema Partizana. FK Partizan, uz svog najljućeg rivala, Crvenu Zvezdu, predstavlja najznačajniju srpsku ekipu i tim koji, u zadnjih nekoliko godina, održava Srbiju na UEFA rang listi evropskih ligaških takmičenja u blizini pozicije koja omogućava dva predstavnika u Ligi Šampiona.

## [uredi - уреди] Istorija

Godine 1966. Partizan je bio vicešampion Evrope, 1978. pobednik Srednjeevropskog kupa. Momčilo Vukotić je rekorder Partizana po broju nastupa - odigrao je 752 utakmice, a rekorder u broju golova postignutih za crno-bele je Stjepan Bobek sa 403 pogotka. Za reprezentaciju Jugoslavije nastupilo je preko 130 Partizanovih fudbalera, a više od pedeset utakmica odigrali su Bobek, Zebec, Čajkovski, Jusufi, Galić, Šoškić, Jokanović, Mijatović i Milošević. Partizan neguje igru koju cene stručnjaci i gledaoci širom sveta, pa je zato veoma rado viđen gost od prvog susedstva do stadiona Južne Amerike.

Osnovu te igre čini spremnost za nadigravanje, koja bazira na individualnim vrednostima i uigranosti ekipe, majstorstvu koje izmiče svakoj zamci i snazi. To Partizanovoj školi fudbala daje prednost i efikasnost. Crno-beli su u dosadašnjim ligaškim takmičenjima postigli šest pobeda sa deset i više datih golova, u dva prvenstva su postigli po više od stotinu golova i drže rekord jugoslovenske prve lige sa 111 pogodaka u jednom prvenstvu.

- Fudbalski klub Partizan je 19 puta bio prvak države: 1947, 1949, 1961, 1962, 1963, 1965, 1976, 1978, 1983, 1986, 1987, 1993, 1994, 1996, 1997, 1999, 2002, 2003, 2005.

- Pobednik Fudbalskog kupa Jugoslavije bio je devet puta: 1947, 1952, 1954, 1957, 1989, 1992, 1994, 1998, 2001.

## [uredi - уреди] Stadion

- Teren: 105 x 70
- Kapacitet: 32.710 mesta za sedenje, 30 redova
- Broj ulaza i izlaza za publiku: 30
- Najviša kota: 21 m.
- Najudaljenije kote gledališta:

  - po dužini (sever - jug): 236 m.
  - po širini (istok - zapad): 150 m.

- Svetlo: 1.200 luksa (oprema Philips)

Stadion Partizana je objekat sa najdužom sportskom tradicijom u Jugoslaviji. Nalazi se na mestu koje je oduvek bilo središte najvažnijih fudbalskih zbivanja u zemlji. Tu je pre Drugog svetskog rata bilo igralište i dom slavnog šampiona BSK-a - Beogradskog Sportskog Kluba.

Neposredno po završetku velikog rata, a poštujući sportsku tradiciju, započeta je izgradnja novog stadiona baš na tom mestu. Devetog oktobra 1949. godine je na njemu odigrana prva utakmica, megdan su podelile Jugoslavija i Francuska (1:1) u kvalifikacijama za Svetsko prvenstvo. Do danas, Stadion Partizana je ugostio desetine najvećih klubova sveta i najjačih reprezentacija. On je deo evropske i svetske istorije fudbala.

Stadion Partizana je u prvom periodu primao 55.000 gledalaca.

Poslednjih godina pooštreni su kriterijumi medjunarodnih fudbalskih asocijacija, posebno u domenu bezbednosti i komfora gledalaca. U skladu s tim zahtevima gledalište je 1998. rekonstruisano, ugradjena su sedišta, prošireni prolazi za ulazak i izlazak publike, montirana savremena oprema, pa je time gledalište svedeno na 32.710 mesta i sada odgovara svim propisanim uslovima.

Godine 1995. stadion Partizana je ušao u sistem razvoja svetskih stadiona, sa projektno - programskim rešenjem natkrivanja i pretvaranja u veliki sportsko - poslovni centar.

## [uredi - уреди] Škola fudbala

Partizan ima omladinsku školu fudbala koja je ubedljivo najbolja u našoj zemlji, a nije preterano reći i na mnogo većim prostorima. Ovu tezu potvrdjuje broj igrača iz njegove škole koji nose dresove prvog tima, broj prvotimaca u brojnim timovima prve i druge lige, broj prvotimaca u velikim klubovima širom sveta, broj reprezentativaca naše zemlje iz redova crno-belih. Svake godine prvom timu se priključi po nekoliko naših omladinaca; prošle sezone četvorica, ove petorica.

Već decenijama Partizanov stil igre podrazumeva, pre svega veštinu, efikasnost, želju za nadigravanjem, viteštvo. Na takvom prilazu igri ustanovljen je program Partizanove škole fudbala. To nije zbir uopštenih pravila, već program utemeljen na sopstvenom iskustvu, koji uvažava osnovne vrednosti fudbalske igre, gde se majstorstvo priznaje kao najveća vrednost i snaga igrača, igre i kluba. Oko pet stotina talenata od osme do osamnaeste godine, svrstanih prema uzrastu u tridesetak ekipa, svakodnevno savladjuje azbuku fudbala, a pritom se vodi računa i o njihovom odrastanju i formiranju, učenju i sportskom duhu. Taj razgranati i skupi posao treba usaglasiti i organizovati na pravi način, formirati ne samo fudbalere, već i sportiste i ljude. Za to je potrebno mnogo truda, volje, ljubavi, stručnosti strpljenja, razumevanja....Potrebno je i mnogo terena, opreme, rekvizita...Potrebna su velika materijalna ulaganja.

Partizan stoji čvrsto uveren da je to jedini pravi put i dug prema sportu svakog velikog kluba. To je i veliki ulog u budućnost.

Stručni deo posla u Omladinskoj školi fudbala u Partizanu vode:

- Ratimir Babić, predsednik Saveta škole; - Nedeljko Kostić, direktor; - Vladica Kovačević, savetnik; - Milan Damjanović, savetnik; - Branko Rašović, savetnik; - Dragan Šušnjar, sekretar; - Treneri: Sladjan Šćepović(prvi trener FK Teleoptik), Dušan Trbojević, Miloš Radaković, Zvonko Popović, Igor Spasić, Slobodan Krčmarervić, Ilija Zavišić, Nikica Klinčarski, Nebojša Ličanin i Predrag Jušić.

Svi članovi stručnog štaba škole fudbala FKP su bili poznati igrači, neki i reprezentativci, imaju i visoko stručno obrazovanje a kao prvi treneri vodili su i prvoligaške timove. Iako to nije njihova primarna obaveza, ekipe škole fudbala Partizana do sada su osvajale najveći broj titula prvaka i pobednika u takmičenju za Kup.

## [uredi - уреди] Sastav Tima

Gomani

- Ivica Kralj

- Nikolas Asprogenis

- Safet Jahić

- Nemanja Jovšić

Odbrana

- Milivoje Ćirković

- Antonio Rukavina

- Nemanja Rnić

- Miloš Mihajlov

- Branimir Bajić

- Mladen Lazarević

- Marko Lomić

- Ivan Radovanović

Vezni

- Bojan Zajić

- Nenad Brnović

- Đorđe Lazić

- Nebojša Marinković

- Ivan Tomić

- Miloš Bosančić

- Albert Nađ

- Nenad Marinković

- Milan Smiljanić

- Darko Maletić

- Nikola Gulan

Napad

- Pierre Boya

- Žarko Lazetić

- Obiora Odita

- Ljubiša Vukelja

- Stevan Jovetić

Trener

- Miroslav Đukić

## [uredi - уреди] Galerija

Prva postava u Ligi šampiona | Stadion Partizana | Detalj sa utakmice Partizan - Njukastl

| Timovi prve Meridijan Superlige |
Banat | Borac Čačak | Bežanija | Crvena zvezda | Hajduk Kula | OFK Beograd | Mladost Apatin | Partizan | Smederevo | Vojvodina | Voždovac | Zemun

Retrieved from "http://sh.wikipedia.org../../../f/k/_/FK_Partizan_2552.html"

Kategorije: Fudbalski ili nogometni klubovi | Partizan

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Български
- Deutsch
- English
- Suomi
- Français
- עברית
- Italiano
- 日本語
- Nederlands
- Polski
- Português
- Српски / Srpski
- Svenska